આ વખતની ઈવેન્ટનો પેલ્લો દિવસ ગરબાના લીધે સારી રીતે અને મઝાથી પસાર થઈ ગયો,બીજા દિવસનાં બધાં કાર્યક્રમો પતાવીને સ્પર્શ હોસ્ટેલ પોંહચ્યો ત્યારે તો સાંજ પડી ગઈ હતી, થોડીવાર આરામ કર્યા બાદ રાતનાં ફેશન-શોને હજી સમય હતો અને ઈવેન્ટ્સના લીધે એને બે દિવસથી ઇન્ટરનેટ પણ ન વાપર્યું હોવાથી વોટ્સએપના મેસેજ ઉતારવાને બહાને એ એમનાં જાતે બનાવેલા હોસ્ટેલનાં વાઇ-ફાઇ ઝોનમાં પોંહચી ગયો.બે દિવસના એકસામટા ઘણા બધા મેસેજો ઉતરવા લાગ્યા,એટલે તરત સ્પર્શએ વોટ્સએપ ખોલ્યું,પણ વધારે મેસેજોને કારણે એ ખૂલીને થોડીવાર માટે તો હેંગ થઈ ગયું,આમ છતાં જેટલું ખૂલ્યું હતુ એના પરથી કુલ 14 ચેટ્સના મેસેજો અને એમાં પણ આયુષી અને બીજા કોઈક અજાણ્યા નંબર પરથી એમ બે પર્સનલ મેસેજો હતા બાકી તો બધી ગ્રુપચેટ્સ જ હતી.આયુષીનો આમ તો ઘણા દિવસે મેસેજ આવ્યો હતો અને એ પણ સામેથી !! એટલે તરત સ્પર્શ મેસેજ વાંચવા થોડો અસ્વસ્થ થઈ ગયો હતો,વોટ્સએપ હેંગના કારણે ખાલી મેસેજનો ટાઈમ અને અડધો જ અને અડધું જ મોકલનારનું નામ એ સિવાય કઈ જ જોઈ શકાતું નહતું.પણ અજાણ્યા નંબર પરથી આવેલો મેસેજ ચેટમાં ઉપર હોવાથી એ વાંચી શકાય એમ હતો,